《赠张之才》
宋代·贺铸

夙龄垂耳慕飞黄，晚岁相逢两漫郎。
浼我青衫奈尘土，误君白首坐文章。
折腰仅厌米五斗，满腹莫骄钱一囊。
多病劳生余有几，买山筑室愿邻墙。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。